Source: https://www.iusinfo.si/Obvestila/Arhiv/2016_Tednik_IUS-INFO_XIV_45___10_november.htm
Timestamp: 2019-06-16 04:37:52+00:00
Document Index: 5221723

Matched Legal Cases: ['sodišče ', 'Sodišče ', 'sodišče ', 'sodišče ', 'sodišče ', 'sodišče ']

November 2016, številka 45 / letnik XIV.
>> Drugi del izbora 10NP
Video posnetek okrogle mize: Pravna ne-odgovornost odločevalcev za odločitve, tudi sodnic in sodnikov
>> Novela ZPND-A prinaša ničelno toleranco do nasilja
S spremembami in dopolnitvami > Zakona o preprečevanju nasilja v družini (ZPND), ki bodo začele veljati 19. novembra, naj bi zaščitili žrtve nasilja v družini in izboljšali delovanje državnih institucij pri obravnavi tega nasilja. Novela izrecno prepoveduje nasilje v družini in telesno kaznovanje otrok, širi opredelitvi nasilja v družini in družinskih članov ter določa možnosti za ukrepanje policije in sodišč. Novi 3.a člen določa, da je prepovedana katerakoli oblika telesnega kaznovanja otrok, za katero se štejejo vsako fizično, kruto ali ponižujoče kaznovanje otrok oziroma vsako dejanje, namenjeno kaznovanju otrok, ki ima elemente fizičnega, psihičnega ali spolnega nasilja ali zanemarjanja kot vzgojne metode. Dopolnjujejo se tudi ukrepi sodišča zaradi nasilnih dejanj (primerjalnik besedila 19. člena) in zagotavlja večje varstvo identitete žrtve, katere podatki se lahko javno objavijo zgolj s soglasjem žrtve (kadar pa gre za otroka, pa le, če se s tem ne izpostavlja otrok ali njihovih osebnih podatkov). Dodatno zaščito žrtve zagotavljata tudi novi 9.a in 9.b člen.
Nov Zakon o preprečevanju pranja denarja in financiranja terorizma (ZPPDFT-1), ki bo začel veljati 19. novembra, uradu za preprečevanje pranja denarja prinaša inšpekcijska pooblastila, v skladu s katerimi bo lahko izvajal nadzor pri vseh zavezancih na kraju samem. Trenutna ureditev namreč ne omogoča optimalnega nadzora in preprečevanja pranja denarja oz. financiranja terorizma. Vzpostavljen bo tudi register dejanskih lastnikov oz. fizičnih oseb, ki so končni lastniki podjetja, ga nadzirajo, kako drugače obvladujejo ali v imenu katerih se izvaja določena transakcija. Subjekti, ki so vpisani v poslovni register, bodo morali tako ugotoviti podatke o dejanskih lastnikih in jih vpisati v nov register. Zakon med drugim znižuje mejne vrednosti, nad katerimi morajo zavezanci uradu sporočati podatke o gotovinskih transakcijah, in sicer s 30.000 evrov na 15.000 evrov (68. člen).
>> Zvišanje davka od dohodkov pravnih oseb
Novela > Zakona o davku od dohodkov pravnih oseb (ZDDPO-2) skupaj z novelo > Zakona o dohodnini (ZDoh-2) in novelo > Zakona o davčnem postopku (ZDavP-2) sestavlja t. i. mini davčno reformo, katere namen je prerazporeditev davčnih bremen v korist znižanja stroškov dela in povečanja konkurenčnosti poslovnega okolja. Novela ZDDPO-2N zvišuje stopnjo davka od dohodkov pravnih oseb s 17 na 19 odstotkov s 1. januarjem 2017.
• Spremembe in dopolnitve > Zakona o pravilih cestnega prometa (ZPrCP), veljavnost od 19. novembra;
• Dopolnitve > Zakona o motornih vozilih (ZMV), veljavnost od 19. novembra;
• Zakon o dimnikarskih storitvah (ZDimS), veljavnost od 19. novembra;
• Spremembe in dopolnitve > Zakona o uresničevanju javnega interesa za kulturo (ZUJIK), veljavnost od 19. novembra.
>> Drugi novi predpisi: UL št. 67, 68 in 69
>> Zadnji dan za predlaganje novih ustavnih sodnikov
Danes se izteče rok za prijavo na poziv za vložitev kandidatur za štiri ustavne sodnike. Predsednik republike Borut Pahor je poziv za zbiranje predlogov možnih kandidatov objavil 23. septembra. Marca prihodnje leto se namreč izteče mandat ustavnim sodnikom Jasni Pogačar, Mitji Deisingerju, Janu Zobcu in Ernestu Petriču.
>> Vrhovno sodišče bo začasno vodila Nina Betetto
Vrhovni sodniki so danes na občni seji sklenili, da bo vsa predsedniška pooblastila za vodenje sodišča do izvolitve novega predsednika kot podpredsednica prevzela sodnica Nina Betetto, so sporočili iz vrhovnega sodišča. Predsedniku vrhovnega sodišča Branku Masleši namreč konec tega meseca poteče mandat. Na Sodnem svetu so prejeli dve vlogi, in sicer kandidaturi vrhovnega sodnika Damijana Florjančiča ter ponovno vrhovnega sodnika svetnika Rudija Štravsa.
>> Novela ZIntPK za učinkovitejše delo KPK
V drugi polovici prihodnjega tedna bo javnosti predvidoma predstavljen predlog novele zakona o integriteti in preprečevanju korupcije, so pojasnili na ministrstvu za pravosodje. Načrtovane spremembe naj bi zagotovile večjo pravno varnost delovanja komisije, pa tudi oseb in institucij, ki so predmet njenega nadzora. Obenem predvidevajo okrepitev pristojnosti komisije, in sicer na področjih identifikacije in odprave sistemskih korupcijskih tveganj, nasprotij interesov in nadzora nad premoženjskim stanjem zavezancev.
Minister Boris Koprivnikar in koalicijski člani odbora DZ za notranje zadeve so se dogovorili, da bodo na seji odbora podprli predlog vlade za umik predloga zakona o ukrepih v javnem sektorju iz parlamentarnega postopka. Predlog naj bi vrnili na vlado, želijo pa, da se nadaljujejo pogajanja z javnim sektorjem. Po predlogu zakona tudi v prihodnjem letu zaposlenim v javnem sektorju ne bi pripadel del plače za redno delovno uspešnost, ostale bi omejitve pri delovni uspešnosti iz povečanega obsega dela, tudi v letu 2017 ne bi bilo uskladitve plač in izplačilo napredovanj bi zamaknili v december.
>> Glede razlastitev v bankah predvideno obrnjeno dokazno breme in skupinske tožbe
>> Predlog za lažji kazenski pregon neplačevanja delavcev
>> Sodišče dva meseca po izreku spisalo in odposlalo sodbo v zadevi Istrabenz
Okrožno sodišče v Ljubljani je v petek, dva meseca po izreku, spisalo in strankam v postopku odposlalo sodbo v zadevi Istrabenz, v kateri je bil v ponovljenem postopku med drugimi znova obsojen nekdanji predsednik uprave Istrabenza Igor Bavčar. Rok za pritožbo je 15 dni od datuma vročitve, so za STA pojasnili na ljubljanskem okrožnem sodišču.
>> KPK bo spoštovala sodbo v zadevi Škrlec
Komisija za preprečevanje korupcije (KPK) bo sodbo vrhovnega sodišča, ki je pritrdilo odpravi njenih ugotovitev v zadevi Škrlec tudi v primeru Aleša Zalarja, spoštovala. Do napovedanih odškodninskih tožb pa se predsednik KPK Boris Štefanec ne želi opredeliti.
>> Krašovec zapustil tudi sodniške vrste
Nekdanji generalni sekretar vlade Darko Krašovec je zapustil tudi sodniške vrste. Sodniški službi se je odpovedal sam, sodniška funkcija pa mu je z odločbo Sodnega sveta prenehala 18. septembra. O Krašovčevem ravnanju - zastopanju družinskega podjetja pred sodiščem in zahtevi za izločitev sodnikov - je na pobudo Sodnega sveta odločala tudi komisija za etiko in integriteto pri Sodnem svetu. Izdala je mnenje, da je Krašovec z zahtevo po izločitvi vseh sodnikov in sodstva v državi jemal ugled in dostojanstvo sodstva.
>> Knjiga Kriminologija prejela nagrado "odlični v znanosti"
Javna agencija za raziskovalno dejavnost Republike Slovenije že peto leto zapored organizira serijo dogodkov, na katerih so predstavljeni pomembnejši dosežki slovenske znanosti. Nagrajena knjiga Kriminologija prinaša sistematično, celovito in vsestransko obravnavo kriminologije kot znanstvene vede, ki se ukvarja s kriminaliteto kot individualnim in družbenim pojavom ter z oblikami družbenega odzivanja nanjo. Priznani strokovnjaki z različnih področij so vanjo prelili bogata teoretična spoznanja ter ugotovitve domačega in tujega raziskovanja najrazličnejših odklonskih pojavov v družbi, njihovih vzrokov in značilnosti.
V časih, ko imamo dostop tako rekoč v vse domove in spalnice, ko skoraj nič ne more ostati skrivnost, je lov za vsako podrobnostjo v Ameriki presegel vse meje. (Ne)slavni so postali celo nekateri Slovenci, kraji, šole, učitelji, sošolci, prijatelji in domnevni ljubimci kandidatove soproge. Je bilo vse to sploh res? Napisana je bila knjiga in spoznali smo sorodstvo, rumeni tisk je odkril skoraj vse. Ali je dopustno, da poznamo vse plati njihovega zasebnega življenja, pa čeprav so javne osebnosti?
>> Ugovor proti odpustu obveznosti
Upnik je vložil ugovor proti odpustu obveznosti, s katerim je uveljavljal, da je preizkusno obdobje prekratko, saj je sodišče dolžniku določilo preizkusno obdobje v trajanju treh let. Dolžino preizkusnega obdobja določi sodišče ob upoštevanju starosti stečajnega dolžnika, njegovih družinskih razmer, zdravstvenega in drugih osebnih stanj ter razlogov za njegovo insolventnost (četrti odstavek 400. člena ZFPPIPP). Petletno preizkusno obdobje sodišče določi res za skrajne primere, denimo za situacije, ko gre za izjemno visoke zneske dolgov, očitno neodgovorno ali neskrbno ravnanje stečajnega dolžnika ali visoke mesečne prejemke ob odsotnosti še morebitnih drugih olajševalnih okoliščin.
mag. Irena Prodan:
ZPP je vsebinsko povezan s 1750 strokovnimi članki, skoraj 1600 odločbami Državne revizijske komisije, več kot 35.000 judikati slovenskih sodišč (ustavno, vrhovno, višja, upravno) in 653 sodbami Sodišča EU. Vse te povezave so dodane tudi ob posameznih členih, na katere se vsebinsko navezujejo.
1. oktober 2016 Uskladitev pokojnin +0,4%
1. oktober 2016 Starostna pokojnina kmetov 236,12 237,06 €
1. oktober 2016 Starostna pokojnina kmetov borcev NOV 472,25 474,14 €
1. januar 2017 Globa za prekrške dimnikarskih družb po novem ZDimS od 800 do 1.200 EUR
28. oktober 2016 Povprečna bruto plača v RS za avgust 2016 v primerjavi z julijem 1.549,78 1.571,30 EUR (+1,4%)
28. oktober 2016 Povprečna neto plača v RS za avgust 2016 v primerjavi z julijem 1.010,78 1.023,28 EUR (+1,2%)
28. oktober 2016 Rast cen življenjskih potrebščin septembra 2016 v primerjavi z avgustom 0,1%
1. november 2016 Mesečna TOM za november, v primerjavi z oktobrom 0,0 0,1%
1. november 2016 Letna TOM za november, v primerjavi z oktobrom 0,00 1,23%
1. november 2016 Največje letno število nadur po novi KP za lesarstvo 180 170 ur
1. november 2016 Najnižja osnovna plača za I. tarifni razred po novi KP za kmetijstvo in živilsko industrijo 459,36 462,84 €
1. november 2016 Najnižja osnovna plača za VIII. tarifni razred po novi KP za kmetijstvo in živilsko industrijo 1.077,06 1.087,50 €
1. januar 2017 Dodatek za delo preko polnega DČ po novi KP za dejavnost poslovanja z nepremičninami 30 40%